
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                

ŞTIINŢĂ, TINERET ŞI SPORT                                                                 

Bucureşti, 14 septembrie 2006                                                                                                      
Nr.29/274

Raport

asupra propunerii legislative de modificare şi completare a Legii nr.84/1995, Legea învăţământului  

(Pl-x 640/2006)

1. În conformitate cu prevederile art.95 din Regulamentul Camerei Deputaţilor, republicat, şi cu adresa Pl-x 640/6.09.2006, Comisia pentru învăţământ, ştiinţă, tineret şi sport a fost sesizată spre dezbatere, în fond, cu propunerea legislativă de modificare şi completare a Legii nr.84/1995, Legea învăţământului. Propunerea legislativă a fost avizată de către Comisia pentru buget, finanţe şi bănci, de Comisia juridică, de disciplină şi imunităţi, precum şi de către Consiliul legislativ. De asemenea, Comisia a avut în atenţie şi punctul de vedere exprimat de Guvernul României.

Propunerea legislativă, în viziunea iniţiatorilor, creează cadrul legislativ pentru instituirea unei echităţi între elevii şi studenţii care urmează învăţământul de stat şi cel particular acreditat. În consecinţă, se propune subvenţionarea unităţilor şi instituţiilor de învăţământ superior particular acreditate, aşa încât acestea să fie sprijinite cu o sumă reprezentând 33% din cheltuielile efectuate pentru un elev/student din învăţământul de stat. 

2. În raport de obiectul de reglementare şi conţinutul său, propunerea legislativă face parte din categoria legilor organice.
3. La dezbaterea propunerii legislative a participat, în conformitate cu prevederile art.51 şi art.52 din Regulamentul Camerei Deputaţilor, d-l Ion Ciucă, director, din partea Ministerului Educaţiei şi Cercetării. 

5. La lucrări au fost prezenţi 14 deputaţi, din totalul de 27 membri ai Comisiei. 

6. Camera Deputaţilor este prima cameră sesizată. 

În urma dezbaterii, propunerea legislativă a fost respinsă, în şedinţa din 13 septembrie 2006, cu 9 voturi pentru, 3 împotrivă şi două abţineri, din următoarele motive: 

· Nu se specifică sursa de finanţare, în conformitate cu prevederile Constituţiei şi ale Legii nr.500/2002;

· Guvernul nu susţine propunerea legislativă;

· Nu este posibilă aplicarea acesteia din anul de învăţământ 2006-2007. 
Preşedinte,                                                                                                             Secretar,

    

Lia Olguţa Vasilescu                                                                                                     Mihai Radan

                   Consilier,

                   Ioan Ianoş

